smcproject/ml-wiki-sentences huggingface dataset:
ജയം രവി എന്നറിയപ്പെടുന്ന മോഹൻ രവി (ജനനം 10 സെപ്റ്റംബർ 1980), ഒരു തമിഴ് ചലച്ചിത്ര അഭിനേതാവാണ്.
പ്രശസ്ത തമിഴ് ചലച്ചിത്ര എഡിറ്ററായ മോഹന്റെ മകനായ ജയംരവി, 2003 - ൽ പുറത്തിറങ്ങിയ ജയം എന്ന തമിഴ് പ്രണയ ചലച്ചിത്രത്തിലാണ് ആദ്യമായി അഭിനയിച്ചത്.
ജയംരവിയുടെ സഹോദരനായ മോഹൻ രാജ സംവിധാനം ചെയ്ത ഈ ചലച്ചിത്രം നിർമ്മിച്ചത് ജയംരവിയുടെ അച്ഛനായ മോഹൻ ആയിരുന്നു.
ഈ ചലച്ചിത്രത്തിന്റെ വിജയത്തിനെ തുടർന്നാണ് പേരിന്റെ മുൻഭാഗത്ത് 'ജയം' എന്നുകൂടി ചേർത്തത്.
തുടർന്ന് മോഹൻ രാജയോടൊപ്പം എം. കുമരൻ S/O മഹാലക്ഷ്മി (2004), ഉനക്കും എനക്കും (2006), സന്തോഷ് സുബ്രഹ്മണ്യം (2008), തില്ലാലങ്കടി (2010), തനി ഒരുവൻ (2015) എന്നീ ചലച്ചിത്രങ്ങളിലും പ്രവർത്തിച്ചിട്ടുണ്ട്.
അഭിനയിച്ച ചലച്ചിത്രങ്ങൾ സൂചന ഇതുവരെ റിലീസ് ചെയ്തിട്ടില്ലാത്ത ചലച്ചിത്രങ്ങളെ സൂചിപ്പിക്കുന്നു.
വർഷം ചലച്ചിത്രം കഥാപാത്രം കുറിപ്പുകൾ 1993 ബവ ബവമരിദി രാജുവിന്റെ ബാല്യകാലം തെലുഗു ചലച്ചിത്രം 1994 പൽടി പൗരുഷം യുവാവായ ഭീമിനേനി ബ്രഹ്മണ്ണ തെലുഗു ചലച്ചിത്രം 2003 ജയം രവി 2004 എം. കുമരൻ S/O മഹാലക്ഷ്മി എം. കുമരൻ മികച്ച നടനുള്ള തമിഴ്നാട് സംസ്ഥാന ചലച്ചിത്ര പുരസ്കാരം 2005 ദാസ് ആന്റണി ദാസ് മഴൈ അർജുൻ 2006 ഇതയ തിരുടൻ മഹേഷ് ആഴ്‌വാർ ഉനക്കും എനക്കും സന്തോഷ് കൃഷ്ണൻ 2007 ദീപാവലി ബില്ലു മുതലിയാർ 2008 വെള്ളി തിരൈ സ്വയം സന്തോഷ് സുബ്രഹ്മണ്യം സന്തോഷ് സുബ്രഹ്മണ്യം നാമനിർദ്ദേശം, മികച്ച നടനുള്ള വിജയ് അവാർഡ് നാമനിർദ്ദേശം, മികച്ച തമിഴ് നടനുള്ള ഫിലിംഫെയർ പുരസ്കാരം ധാം ധൂം ഗൗതം സുബ്രഹ്മണ്യം 2009 പേരാണ്മൈ ധ്രുവൻ മികച്ച നടനുള്ള എഡിസൺ പുരസ്കാരം നാമനിർദ്ദേശം, മികച്ച നടനുള്ള വിജയ് അവാർഡ് നാമനിർദ്ദേശം, മികച്ച തമിഴ് നടനുള്ള ഫിലിംഫെയർ പുരസ്കാരം 2010 തില്ലാലങ്കടി കൃഷ്ണ 2011 കോ സ്വയം എങ്കേയും കാതൽ കമൽ 2013 ആദി ഭഗവാൻ ആദി ഷൺമുഖം, ഭഗവാൻ ഭായ് 2014 നിനൈത്തതു യാരോ സ്വയം നിമിർന്തു നിൽ അരവിന്ദൻ ശിവസ്വാമി, നരസിംഹ റെഡ്ഡി 2015 ജണ്ട പൈ കപിരാജു സ്വയം തെലുഗു ചലച്ചിത്രം റോമിയോ ജൂലിയറ്റ് കാർത്തിക് സകലകലാ വല്ലവൻ ശക്തി തനി ഒരുവൻ മിത്രൻ മികച്ച നടനുള്ള എഡിസൺ അവാർഡ് മികച്ച നടനുള്ള IIFA പുരസ്കാരം മികച്ച നടനുള്ള (ക്രിട്ടിക്സ്) SIIMA പുരസ്കാരം മികച്ച നടനുള്ള (ക്രിട്ടിക്സ്) ഫിലിംഫെയർ പുരസ്കാരം - സൗത്ത് നാമനിർദ്ദേശം, മികച്ച തമിഴ് നടനുള്ള ഫിലിംഫെയർ പുരസ്കാരം ഭൂലോഹം ഭൂലോഹം 2016 മിരുതൻ കാർത്തിക് 2017 ബോഗൻ വിക്രം വനമകൻ ജര 2018 ടിക് ടിക് ടിക് വാസു അടംഗ മരു എസ്. സുഭാഷ് അവലംബം ↑ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Jayam Ravi ജയംരവി ഫേസ്‌ബുക്കിൽ ജയംരവി ട്വിറ്ററിൽ
ജയകാന്തൻ ഇംഗ്ലീഷ് വിലാസം https://ml.wikipedia.org/wiki/Jayakanthan
പ്രസിദ്ധനായ ഒരു തമിഴ് സാഹിത്യകാരനാണ് ജയകാന്തൻ.
(Jayakanthan).
2002 ൽ ജ്ഞാനപീഠ പുരസ്കാരം നേടി ജീവിതരേഖ
1934 ഏപ്രിൽ 14 -ന് തമിഴ്നാട്ടിലെ കാഞ്ചീപുരം ജില്ലയിലെ കടലൂരിൽ ജനിച്ചു.
അഞ്ചാം ക്ലാസിൽ പഠിപ്പുപേക്ഷിച്ചു വീടു വിട്ടു.
വിഴുപ്പുരത്തുള്ള അമ്മാവനോടൊപ്പമാണ് പിന്നീട് കഴിഞ്ഞത്.
സാഹിത്യ തത്പരനായ അമ്മാവൻ ഭാരതിയുടെ സാഹിത്യ ലോകവുമായി പരിചയപ്പെടുത്തി.
ചെന്നൈയിലേക്ക് കുടിയേറിയ ജയകാന്തൻ കമ്യൂണിസ്റ്റ് പാർട്ടി ഓഫ് ഇന്ത്യയുടെ സജീവ പ്രവർത്തകനായി.
സി.പി.ഐ. യുടെ ' ജനശക്തി ' പ്രസ്സിലും പ്രസിദ്ധീകരണങ്ങളിലും പ്രവർത്തിച്ചു.
1949 ൽ സി.പി.ഐ. നിരോധനം നേരിട്ടപ്പോൾ മറ്റ് ജോലികൾ നോക്കി.
അഭിപ്രായ വ്യത്യാസങ്ങളെ തുടർന്ന് സി.പി.ഐ. വിട്ടു.
കാമരാജിനെ ശക്തമായി പിന്തുണച്ചു തമിഴക കോൺഗ്രസ്സിൽ ചേർന്നു.
1950 കളിൽ തമിഴ് സാഹിത്യ ലോകത്തിൽ സജീവ സാന്നിദ്ധ്യമായി.
തമിഴ് ചലച്ചിത്രങ്ങളിലും സജീവമായി.
ഉന്നൈ പോൽ ഒരുവൻ, ചില നേരങ്ങളിൽ ചില മനിതർകൾ എന്നിവ സംസ്ഥാന പുരസ്കാരങ്ങൾക്കർഹമായി.
ദക്ഷിണേന്ത്യയിൽ നിന്നു ആദ്യമായി റഷ്യൻ ഫെഡറേഷന്റെ ഓർഡർ ഓഫ് ഫ്രണ്ട്ഷിപ്പ് അവാർഡിന് അർഹനായി .
സാഹിത്യത്തോടൊപ്പം ഉപന്യാസകനും പത്രപ്രവർത്തകനും ചലച്ചിത്ര സം‌വിധായകനും നിരൂപകനുമാണ് ഇദ്ദേഹം.
സമൂഹത്തിലെ ക്രമക്കേടുകളെ ശക്തമായി വിമർശിക്കുന്ന ഒരു വ്യക്തിയാണിദ്ദേഹം.
ഇന്ത്യയിലെ ഏറ്റവും ഉന്നതമായ രണ്ട് സാഹിത്യ പുരസ്കാരങ്ങളും ഇദ്ദേഹത്തിന് ലഭിച്ചിട്ടുണ്ട്.
1996-ൽ സാഹിത്യ അക്കാദമി ഫെലോഷിപ്പ് ലഭിച്ചു.
2002-ലാണ് ജ്ഞാനപീഠം ലഭിച്ചത്.
2009 ൽ പത്മഭൂഷൺ പുരസ്കാരത്തിന് അർഹനായി.
നാല്പതോളം നോവലുകളും ഇരുനൂറ് ചെറുകഥകളും രണ്ട്  ആത്മകഥകളും എഴുതിയിട്ടുള്ള ജയകാന്തൻ തിരക്കഥാകൃത്ത്, സംവിധായകൻ, പ്രസംഗകൻ, പത്രാധിപർ എന്നീ നിലകളിലും വ്യക്തിമുദ്ര പതിച്ചു.
പത്ത് സിനിമകൾ നിർമ്മിച്ചിട്ടുണ്ട്.
വാർധക്യസഹജമായ അസുഖത്തെ തുടർന്ന് മാസങ്ങളായി ചികിൽസയിലായിരുന്ന അദ്ദേഹം 2015 ഏപ്രിൽ  8നു ചെന്നൈയിൽ അന്തരിച്ചു.
ജയകാന്തൻ കൃതികൾ നോവലുകളും നോവെല്ലകളും വാൾക്കൈ അളകിറതു് (ഓഗസ്റ്റ് 1957) കൈവിലങ്ക് (ജനുവരി 1961) യാരുക്കാക അഴുതാൻ?
(ഫെബ്രുവരി 1962) പിരമ്മ(ബ്രഹ്മ) ഉപദേശം (മേയ് 1963) പിരിയാലയം (ആഗസ്റ്റ് 1965) കരുണയിനൽ അല്ല (നവംബർ 1965) പരിശുക്ക് പോ !
(ഡിസംബർ 1966) കോകില എന്ന ശെയ്തുവിട്ടാൾ (നവംബർ 1965) ചിലനേരങ്കളിൽ ചിലമനിതർകൾ (ജൂൺ 1970) ഒരു നടികൈ നാടകം പാർക്കിറായ് (ജനുവരി 1971) ഒരു മനിതൻ ഒരു വീട് ഒരു ഉലകം (ഏപ്രിൽ 1973) ജയജയ ശങ്കരാ...
(സെപ്തംബർ 1977) ഗംഗൈ എങ്കെ പോകിറാൾ (ഡിസംബർ 1978) ഒരു കുടുംബത്തിൽ നടക്കിറതു ...
(ജനുവരി 1979) പാവം ഇവൾ ഒരു പാപ്പാത്തി (മാർച്ച് 1979) എങ്കെങ്കും കാണിനും.
(മേയ് 1979) ഊരുക്കു നൂറുപേർ (ജൂൺ 1979) കരിക്കോടുകൾ (ജൂലൈ 1979) മൂങ്കിൽ കാറ്റിനുള്ളെ (സെപ്തംബർ 1979) ഒരു മനിതനും ചില എരുമൈ മാടുകളും (ഡിസംബർ 1979) ഒവ്വൊരു കൂരൈക്കും കീളെ...
(ജനുവരി 1980) പാട്ടിമാർകളും പേറ്റിമാർകളും (ഏപ്രിൽ 1980) അപ്പുവുക്കു അപ്പാ ശൊന്ന കതൈകൾ (ആഗസ്ത് 1980) ഇന്ത നേരത്തിൽ ഇവൾ ...
(1980) കാത്തിരിക്കാ ഒരുത്തി (സെപ്തംബർ 1980) കാരു (ഏപ്രിൽ 1981) ആയുത പൂശൈ (മാർച്ച് 1982) സുന്ദര കാണ്ഡം (സെപ്തംബർ 1982) ഈശ്വര അള്ളാ തേരേ നാം (ജനുവരി 1983) ഓ, അമേരിക്ക (ഫെബ്രുവരി 1983) ഇല്ലാതവർകൾ (ഫെബ്രുവരി 1983) ഇദയ റാണികളും സ്പെട് രാജാക്കളും (ജൂലൈ 1983) കാറ്റു വെളിയിനിലെ...
(ഏപ്രിൽ 1984) കളുത്തിൽ വിളുന്ത മാലൈ (സെപ്തംബർ 1984) അന്ത അക്കാവിനൈത്തേടി...
(ഒക്ടോബർ 1985) ഇന്നും ഒരു പെണ്ണിൻ കതൈ (ജൂലൈ 1986) റിഷിമൂലം (സെപ്തംബർ 1965) സിനിമാവക്കു പോണ സിത്താളു (സെപ്തംബർ 1972) ഉന്നൈപ്പോൽ ഒരുവൻ ഹരഹര ശങ്കര (2005) കണ്ണൻ (2011) ആത്മകഥ ഒരു ഇലക്കിയവാതിയിൻ അരശിയൽ അനുഭവങ്ങൾ (ഒക്ടോബർ 1974) ഒരു ഇലക്കിയവാതിയിൻ കലൈയുലക അനുഭവങ്ങൾ (സെപ്റ്റംബർ 1980) ഒരു ഇലക്കിയവാതിയിൻ പത്രികൈ അനുഭവങ്ങൾ (ഡിസംബർ 2009) ഒരു ഇലക്കിയവാതിയിൻ ആത്മീയ അനുഭവങ്ങൾ ജീവചരിത്രം വാൾവിക്ക വന്ത ഗാന്ധി (1973) ഒരു കഥാശിരിയനിൻ കഥൈ 1989 (മുൻഷി പ്രേംചന്ദിന്റെ ജീവചരിത്രം) ചെറുകഥാ സമാഹാരങ്ങൾ ഓർഡർ ഓഫ് ഫ്രണ്ട്ഷിപ്പ് പുരസ്കാരം സ്വീകരിക്കുന്നു ഒരു പിടി സോറ് (സപ്തംബർ 1958) ഗുരുപീഠം (ഒക്ടോബർ 1971) ഇനിപ്പും കരിപ്പും (ആഗസ്ത് 1960) ദേവൻ വരുവാറാ (1961) മാലൈ മയക്കം (ജനുവരി 1962) യുഗകാന്തി (ഒക്ടോബർ 1963) ഉണ്മൈ ശുടും (സപ്തംബർ 1964) പുതിയ വാർപ്പുകൾ (ഏപ്രിൽ 1965) കുയതരികണം (ഏപ്രിൽ 1967) ഇരന്ത കാലങ്കൾ (ഫെബ്രുവരി 1969) ചക്രം നിർപ്പതില്ലൈ (ഫെബ്രുവരി 1975) പുകൈ നടുവിനിലെ (ഡിസംബർ 1990) ചുമൈതാങ്കി ബൊമ്മൈ ലേഖന സമാഹാരങ്ങൾ ഭാരതി പാദം ഇമയത്തുക്കു അപ്പാൽ ചലച്ചിത്രമായ രചനകൾ ഉന്നൈ പോൽ ഒരുവൻ ചില നേരങ്ങളിൽ ചില മനിതർകൾ (സംവിധാനം : ഭീംസിംഗ്) ഒരു നടികൈ നാടകം പാർക്കിറാൾ(സംവിധാനം : ഭീംസിംഗ്) ഊറുക്കു നൂറു പേർ (സംവിധാനം : ലെനിൻ) യാരുക്കാക അഴുതാൻ പുതു ചെരുപ്പ് സംവിധാനം ചെയ്ത ചലച്ചിത്രങ്ങൾ ഉന്നൈപ്പോലെ ഒരുവൻ (1962ലെ മികച്ച രണ്ടാമത്തെ ചിത്രത്തിനുള്ള ദേശീയ പുരസ്‌കാരം ലഭിച്ചു) യാരുക്കാക അഴുതാൻ പാതൈ തെരിയുത് പാര് പുരസ്കാരങ്ങൾ 1996-ൽ സാഹിത്യ അക്കാദമി ഫെലോഷിപ്പ് 2002 ൽ
ജ്ഞാനപീഠ പുരസ്കാരം 2009 ൽ പത്മഭൂഷൺ 2011 ൽ തമിഴ്നാട് ഗവൺമെന്റിന്റെ പ്രഥമ ഭാരതി പുരസ്കാരം 2011ൽ റഷ്യൻ സർക്കാരിന്റെ 'ഓർഡർ ഒഫ് ഫ്രണ്ട്ഷിപ് " പുരസ്‌കാരം അവലംബം പുറത്തേക്കുള്ള കണ്ണികൾ http://www.extramirchi.com/general/complete-list-of-2009-padma-vibhushan-padma-bhushan-padma-shri/
ടി. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/T.
ഒന്നും രണ്ടും, കേരളനിയമസഭകളിൽ തൃക്കടവൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു ടി. കൃഷ്ണൻ (ജീവിതകാലം: സെപ്റ്റംബർ 1913 - 26 മേയ് 1996).
കോൺഗ്രസ് പ്രതിനിധിയായാണ് ഇദ്ദേഹം ഒന്നും രണ്ടും കേരള നിയമസഭയിലേക്കെത്തിയത്.
1965-ൽ നടന്ന തിരഞ്ഞെടുപ്പിൽ വടകര മണ്ഡലത്തിൽ പരാജയപ്പെട്ടു.
പുലയ സഭയുടെ സെക്രട്ടറി, പ്രസിഡന്റ്; കേരള നിയമസഭയുടെ ഹരിജന ഉന്നമന കമ്മിറ്റിയുടെ സംസ്ഥാനതല ഉപദേശകാംഗം എന്നീ നിലകളിലും ടി. കൃഷ്ണൻ പ്രവർത്തിച്ചിരുന്നു.
ഹരിജന വിഭാഗത്തിന്റെ ഉന്നമനത്തിനായി സജീവമായി പ്രവർത്തിച്ചിരുന്ന ഇദ്ദേഹം സ്വാതന്ത്ര്യ സമരത്തിലും പങ്കെടുത്തിരുന്നു.
ടി. ഗോപി ഇംഗ്ലീഷ് വിലാസം https://ml.wikipedia.org/wiki/T.
_Gopi
പ്രമുഖ ഇന്ത്യൻ കായിക താരവും ദീർഘദൂര ഓട്ടക്കാരനുമാണ്‌ ടി. ഗോപി.
തോനക്കൽ ഗോപി യെന്നാണ് പൂർണനാമം.
2016ൽ ബ്രിസീലിലെ റിയോയിൽ നടന്ന ഒളിമ്പിക്‌സ് മത്സരത്തിൽ പുരുഷ വിഭാഗം മാരത്തണിൽ ഇന്ത്യയെ പ്രതിനിധീകരിച്ചു പങ്കെടുത്തു.
ഏറ്റവും മികച്ച സമയം രണ്ടു മണിക്കൂർ 16 മിനിറ്റ് 15 സെക്കന്റാണ്.
2016 ജനുവരിയിൽ മുംബൈയിൽ നടന്ന മാരത്തണിൽ ഇന്ത്യയുടെ പ്രധാന മാരത്തൺ ഓട്ടക്കാരൻ നിതേന്ദ്ര സിങ് റാവത്തിന്റെ പേസ്‌മേക്കറായി ഓടിയാണ് റിയോ ഒളിമ്പിക്‌സിലേക്ക് യോഗ്യത നേടിയത്.
35 കിലോ മീറ്റർ ഓടി നിർത്താനായിരുന്നു ആദ്യ തീരുമാനം.
എന്നാൽ, ഓട്ടം തുടർന്ന് ഫിനിഷിങ് ലൈൻ തൊട്ടപ്പോൾ ഇന്ത്യക്കാരിൽ രണ്ടാമനും മൊത്തത്തിൽ 11ആമനുമായി ഫിനിഷ് ചെയ്തു.
ഇതോടെ റിയോ ഒളിമ്പിക്‌സിലേക്ക് യോഗ്യത ലഭിച്ചു.
കേരളത്തിലെ വയനാട് ജില്ലയിലെ സുൽത്താൻ ബത്തേരിയിൽ 1988 മെയ് 24ന് ജനനം.
കാക്കവയൽ സർക്കാർ ഹയർസെക്കണ്ടറി സ്‌കൂളിൽ പഠനം.
ദീർഘദൂര ഓട്ടത്തിൽ സർവകലാശാല തലത്തിൽ മെഡലുകൾ നേടിയിട്ടുണ്ട്.
ഇന്ത്യൻ ആർമിയിൽ ജോലി നേടിയ ഗോപിയുടെ ആദ്യ മാരത്തൺ ഓട്ടമായിരുന്നു മുംബൈയിലേത്.
കോച്ച് സുരീന്ദർ സിങ് ഭണ്ഡാരിയാണ് പരിശീലകൻ.
ഹൈദരാബാദിൽ കരസേനയിൽ ഹവിൽദാർ ആണ് ഇരുപത്തെട്ടുകാരനായ ഇദ്ദേഹം.
മത്സര റെക്കോഡ് വർഷം മത്സരം വേദി സ്ഥാനം മത്സര ഇനം സമയം അവലംബം 2014 നാഷണൽ ഓപ്പൺ അത്‌ലറ്റിക് ചാംപ്യൻഷിപ്പ് ന്യൂഡൽഹി 1st 10,000 meters 29:32:26 2015 എയർടെൽ ഡൽഹി ഹാഫ് മാരത്തൺ ന്യൂഡൽഹി 2nd Indian / 19th Overall Half marathon 1:02:45 2016 മുംബൈ മാരത്തൺ മുംബൈ 2nd Indian / 11th Overall Marathon 2:16:15 2016 സൗത്ത് ഏഷ്യൻ ഗെയിംസ്‌ ഗുവാഹത്തി 1st 10,000 meters 29:10:53 GR അവലംബം
ടി. ഓസ്റ്റിൻ ഇംഗ്ലീഷ് വിലാസം https://ml.wikipedia.org/wiki/T.
_Austin
സർ തോമസ് ഓസ്റ്റിൻ കെ.സി.ഐ.ഇ.
(1887 ജൂലൈ 20 - 1976) ഇന്ത്യൻ സിവി‌ൽ സർവീസ് ഉദ്യോഗസ്ഥനും ഭരണകർത്താവുമായിരുന്നു.
ഇദ്ദേഹം 1932 മുതൽ 1934 വരെ തിരുവിതാംകൂറിന്റെ ദിവാനായിരുന്നു.
റെവ.
ടി ഓസ്റ്റിൻ എന്ന ബ്രിട്ടീഷ് പാതിരിയുടെ മകനായാണ് തോമസ് ഓസ്റ്റിൻ 1887-ൽ ജനിച്ച‌ത്.
പ്ലിമത്ത് കോളേജിലും കേംബ്രിഡ്ജിലെ ജീസസ് കോളേജിലുമായാണ് ഇദ്ദേഹം വിദ്യാഭ്യാസം പൂർത്തിയാക്കിയത്.
ഇൻഡ്യൻ സിവിൽ സർവീസ്
1910-ൽ ഇദ്ദേഹം ഇൻഡ്യൻ സിവിൽ സർവ്വീസിൽ ചേർന്നു.
താഴ്ന്ന നിലയിലുള്ള പല തസ്തികകളിലും ജോലി ചെയ്ത ശേഷമാണ് ഇദ്ദേഹത്തിന് 1929-ൽ നീലഗിരി ജില്ലയുടെ കളക്ടറായി ജോലി ലഭിച്ചത്.
1932 വരെ ഇദ്ദേഹം ഈ ലാവണത്തിൽ തുടർന്നു.
ഇതിനു ശേഷം രണ്ടു വർഷത്തെ കരാറിൽ ഇദ്ദേഹത്തിന് തിരുവിതാംകൂർ ദിവാനായി ജോലി നൽകപ്പെട്ടു.
പിന്നീട് ഇദ്ദേഹം മദ്രാസ് ഭരണകൂടത്തിന്റെ ചീഫ് സെക്രട്ടറിയായും ജോലി ചെയ്യുകയുണ്ടായി.
1976-ൽ 89 വയസ്സിലായിരുന്നു ഇദ്ദേഹം മരിച്ചത്.
1945-ൽ ഇദ്ദേഹത്തിന് നൈറ്റ് കമാൻഡർ ഓഫ് ദി ഓർഡർ ഓഫ് ദി ഇൻഡ്യൻ എമ്പയർ എന്ന സ്ഥാനം നൽകപ്പെട്ടു.
ബാംഗളൂരിലെ ഓസ്റ്റിൻ ടൗൺ ഇദ്ദേഹത്തിന്റെ സ്മരണാർത്ഥമാണ് നാമകരണം ചെയ്യപ്പെട്ടത്.
പട്ടണത്തിലെ കന്റോണ്മെന്റ് പ്രദേശത്ത് കുറഞ്ഞ വരുമാനക്കാർക്കായി ഇദ്ദേഹം വീടുകൾ പണിതിരുന്നു.
ടി. കുഞ്ഞിക്കണ്ണൻ ഇംഗ്ലീഷ് വിലാസം https://ml.wikipedia.org/wiki/T.
_Kunjikannan
2017ലെ കേരള ഫോക്‌ലോർ അക്കാദമി ഫെലോഷിപ്പ് നേടിയ  പൂരക്കളി കലാകാരനാണ് ടി. കുഞ്ഞിക്കണ്ണൻ.
ടി. ഗണപതി ശാസ്ത്രി ഇംഗ്ലീഷ് വിലാസം https://ml.wikipedia.org/wiki/T.
_Ganapati_Sastri
തിരുവിതാംകൂറിൽ ജീവിച്ചിരുന്ന പ്രഗല്ഭ സംസ്കൃതപണ്ഡിതനും താളിയോല ഗ്രന്ഥാലയവിദഗ്ദ്ധനുമായിരുന്നു മഹാമഹോപാദ്ധ്യായ ഡോ. തരുവായ് ഗണപതി ശാസ്ത്രികൾ (1860 - 1926).
ട്യൂബിങ്ങൻ സർവ്വകലാശാലയിൽ നിന്നും ഹോണററി ഡോക്ടറേറ്റ് ലഭിച്ച അദ്ദേഹം റോയൽ ഏഷ്യാറ്റിൿ സൊസൈറ്റി ഓഫ് ഗ്രേറ്റ് ബ്രിട്ടൺ ആൻഡ് അയർലന്റ് എന്ന അത്യുന്നതസ്ഥാപനത്തിലെ വിശിഷ്ടാംഗമായിരുന്നു.
അനന്തശയനഗ്രന്ഥാവലിയിലൂടെ അദ്ദേഹം കണ്ടെടുത്തു പുനഃപ്രസിദ്ധീകരിച്ച അനവധി താളിയോലഗ്രന്ഥങ്ങളും സ്വന്തമായ ഗവേഷണഫലങ്ങളും സംസ്കൃതസാഹിത്യസമ്പത്തിലും അതിന്റെ ചരിത്രത്തിലും പുതുതായി വെളിച്ചം വീശി.
നിശ്ശേഷമായി നഷ്ടപ്പെട്ടുപോയെന്നു വിശ്വസിക്കപ്പെട്ടിരുന്ന ഭാസന്റെ സംസ്കൃതനാടകങ്ങൾ മിക്കവാറും സമ്പൂർണ്ണമായും കണ്ടെത്തി ക്രോഡീകരിച്ചതും കൗടില്യന്റെ അർത്ഥശാസ്ത്രം വീണ്ടെടുത്തു് സ്വന്തം സംസ്കൃതവ്യാഖ്യാനസഹിതം പുനഃപ്രകാശിപ്പിച്ചതുമാണു് അദ്ദേഹത്തിന്റെ ഏറ്റവും പ്രധാനപ്പെട്ട നേട്ടങ്ങളായി വിലയിരുത്താവുന്നതു്.
തിരുനെൽവേലിയ്ക്കടുത്തു് തരുവായ് എന്ന ഗ്രാമത്തിൽ സംസ്കൃതഭാഷാജ്ഞാനത്തിൽ പുകൾപെറ്റ ഒരു കുടുംബത്തിലായിരുന്നു ഗണപതി ശാസ്ത്രികളുടെ ജനനം.
16-ആം നൂറ്റാണ്ടിലെ വിഖ്യാതജ്ഞാനിയായിരുന്ന അപ്പയ്യാ ദീക്ഷിതരുടെ പിൻഗാമി രാമസുബ്ബയ്യർ എന്ന സംസ്കൃതപണ്ഡിതന്റെ മകനായി 1860-ലായിരുന്നു ഗണപതി ജനിച്ചതു്.
16 വയസ്സിൽ അദ്ദേഹം ഉപരിപഠനത്തിനായി തിരുവനന്തപുരത്തേക്കു തിരിച്ചു.
ചാലഗ്രാമത്തിൽ താമസിച്ചു കടയം സുബ്ബയ്യാദീക്ഷിതരെന്ന മഹാവൈയാകരണന്റെ കീഴിൽ വ്യാകരണവും അലങ്കാരവും പഠിച്ചു.
1054-​ാമാണ്ടു മീനമാസം 1-ാം൹തിരുവിതാംകൂർ ഹൈക്കോടതിയിൽ ഒരു ഗുമസ്തനായി സർവ്വീസിൽ പ്രവേശിച്ചു.
അവിടെനിന്നു സംസ്കൃതമഹാപാഠശാലയിൽ ആദ്യം ഒരു ഉപാധ്യായനായും പിന്നീടു ഹെഡ്മാസ്റ്റരായും തദനന്തരം പ്രിൻസിപ്പലായും ഉയർന്നു.
1084-​ാമാണ്ടു ചിങ്ങമാസം 19-ാം൹ പ്രാച്യഗ്രന്ഥങ്ങളുടെ പ്രസിദ്ധീകരണത്തിനു പ്രത്യേകമായി ഒരു വകുപ്പു ഗവർമ്മെന്റു് സംവിധാനം ചെയ്തപ്പോൾ ആ വകപ്പിലെ ആദ്യത്തെ ക്യൂറേട്ടറായി നിയമിതനായി.
ആ നിലയിൽ പതിനെട്ടു കൊല്ലം പ്രവർത്തിച്ചു.
അനന്തശയനഗ്രന്ഥാവലി
ഇരുപതാം നൂറ്റാണ്ടിന്റെ തുടക്കത്തിൽ ശ്രീമൂലം തിരുനാൾ രാമവർമ്മ രാജാവിന്റെ നിർദ്ദേശപ്രകാരം തിരുവിതാംകൂർ സർക്കാർ അച്ചുകൂടത്തിൽ നിന്നും പ്രസിദ്ധീകരിച്ച ഗ്രന്ഥങ്ങളുടെ പരമ്പരയായിരുന്നു അനന്തശയന ഗ്രന്ഥാവലി.
ട്രിവാൻഡ്രം സാൻസ്ക്രിറ്റ് സീരീസ് എന്ന പേരിൽ പിൽക്കാലത്തു് ഇവ ഭാഷാശാസ്ത്രജ്ഞർക്കും സംസ്‌കൃതഭാഷാപണ്ഡിതർക്കും പ്രത്യേക താൽപ്പര്യമുള്ള പഠനവസ്തുക്കളായി മാറി.
അനന്തശയനഗ്രന്ഥാവലി’യുടെ മുഖ്യചുമതലക്കാരൻ  ടി. ഗണപതി ശാസ്ത്രിയായിരുന്നു.
ഭാസ നാടകങ്ങളുടെ വീണ്ടെടുപ്പ്
എട്ടു നൂറ്റാണ്ടുകളോളം ലഭ്യമല്ലാതിരുന്ന  ഭാസകൃതികൾ, ശാസ്ത്രികളുടെ ശ്രമ ഫലമായാണ് വീണ്ടെടുത്തത്.
1910ൽ, തെക്കൻ തിരുവിതാംകൂറിലെ പത്മനാഭപുരത്തിനടുത്തുള്ള മണലിക്കര കല്പകമംഗലത്തുമഠത്തിൽ നിന്ന് ഗണപതി ശാസ്ത്രികൾ അവ കണ്ടെടുത്തു.
കൂടിയാട്ടത്തിൽ ഉപയോഗിച്ചിരുന്ന പത്തു സംസ്‌കൃത രൂപകങ്ങളുടെ താളിയോലഗ്രന്ഥങ്ങളായിരുന്നു ഇവ.
20 അക്ഷരങ്ങളുടെ പതിപ്പത്തു വരികളുള്ള 105 ഓലകളിലായിരുന്നു ഈ രചനകൾ.
പഴയ മലയാളം ഗ്രന്ഥലിപിയിൽ എഴുതിയിരുന്ന സംസ്‌കൃതകൃതികളായിരുന്നു ഇവ.
ഈ കൃതികൾ ഭാസനാടകചക്രം എന്ന പേരിൽ 1912ൽ ശാസ്ത്രികൾ പ്രസിദ്ധീകരിച്ചു.
സ്വപ്നവാസവദത്തം , പ്രതിജ്ഞായൗഗന്ധരായണം , പഞ്ചരാത്രം , ചാരുദത്തം , ദൂതഘടോൽക്കചം , അവിമാരകം , ബാലചരിതം , കർണഭാരം , ഊരുഭംഗം , മധ്യമവ്യായോഗം , ദൂതവാക്യം , അഭിഷേകനാടകം , പ്രതിമാനാടകം എന്നിവ ഉൾപ്പെട്ടതായിരുന്നു ‘ഭാസനാടകചക്രം. മണലിക്കര കല്പകമംഗലത്തുമഠം - സ്വപ്നനാടകം, പ്രതിജ്ഞായൗഗന്ധരായണം , പഞ്ചരാത്രം , ചാരുദത്തം , ദൂതഘടോൽക്കചം , അവിമാരകം , ബാലചരിതം , മദ്ധ്യമവ്യായോഗം , കർണഭാരം , ഊരുഭംഗം കടുത്തുരുത്തിക്കടുത്ത് കൈലാസപുരത്തുള്ള ജ്യോത്സനായിരുന്ന ഗോവിന്ദ പിഷാരോടി - അഭിഷേകനാടകം , പ്രതിമാനാടകം മൈസൂർ എ. അനന്താചാര്യ - അവിമാരകം ഹരിപ്പാട് സുബ്രഹ്മണ്യ മൂസ്സതിന്റെ പക്കൽ നിന്നും സ്വപ്നവാസവദത്തം, പ്രതിജ്ഞായൗഗന്ധരായണം, അഭിഷേകനാടകം. ചെങ്ങന്നൂർ താഴമൺ മഠം കൃഷ്ണൻ തന്ത്രി - കൂടുതൽ കയ്യെഴുത്തു പ്രതികൾ. ഇവയെല്ലാം പരസ്പരം ഒത്തുനോക്കി പരിശോധിച്ച് ക്രമത്തിലാക്കി ടിപ്പണി സഹിതം തിരുവിതാംകൂർ സർക്കാർ അച്ചുകൂടത്തിൽനിന്നും 1912 ഏപ്രിൽ 11 ന് അനന്തശയനഗ്രന്ഥാവലിയുടെ പതിനഞ്ചാം ഭാഗമായി പ്രകാശനം ചെയ്തു. ഈ ‘ഭാസ’കൃതികൾ പിന്നീടു് ട്രിവാൻഡ്രം സംസ്‌കൃത സീരീസ് (പതിനഞ്ചാം ശേഖരം) എന്ന പേരിൽ ഭാരതത്തിലും പുറത്തുമുള്ള സംസ്‌കൃത, ഭാഷാ പണ്ഡിതന്മാർക്കിടയിൽ പ്രസിദ്ധമായി.
ഭാരതാനുവർണ്ണനം എന്ന പേരിൽ സംസ്കൃതത്തിൽ ഭാരതചരിത്രപരമായ ഒരു ഗ്രന്ഥവും ഗണപതിശാസ്ത്രിയുടെ വകയായി എഴുതപ്പെട്ടിട്ടുണ്ട് .
കൃതികൾ മാധവീവാസന്തീയം നാടകം സേതുയാത്രാവർണ്ണനം തുലാപുരുഷദാനകാവ്യം അർത്ഥചിന്താമണിമാല ചക്രവർത്തിനീഗുണമണിമാലം ഭാരതാനുവർണ്ണനം ഗദ്യം വലിയകോയിത്തമ്പുരാന്റെ ശാകുന്തളപാരമ്യത്തിനു വ്യാഖ്യാനം
ഇവ കൂടാതെ വലിയ കോയിത്തമ്പുരാന്റെ വിശാഖവിജയത്തിനും, ഏ.
ആർ. രാജരാജവർമ്മ കോയിത്തമ്പുരാന്റെ ആംഗലസാമ്രാജ്യത്തിനും ലഘുടിപ്പണികളും അദ്ദേഹം എഴുതീട്ടുണ്ടു്.
ഭാരതാനുവർണ്ണനം ഗദ്യം
ഇന്ത്യയുടെ ഭൂമിശാസ്ത്രം, ചരിത്രം, ഇതിഹാസ വ്യക്തികൾ, ആളുകൾ, ആചാരങ്ങൾ എന്നിവയുടെ വിവരണമാണ്, സംസ്കൃതത്തിൽ ശാസ്ത്രിയാൽ രചിക്കപ്പെട്ട ഈ ഗ്രന്ഥം.
ഇന്ത്യയിലെ സംസ്കൃത പഠനത്തിന്റെ കാര്യത്തിൽ വലിയൊരു കുതിപ്പ് സാധ്യമാക്കുന്ന ഗ്രന്ഥമാണിതെന്ന് ആമുഖത്തിൽ പ്രമുഖ ഇൻഡോളജിസ്റ്റായ സിൽവിയൻ ലെവി ചൂണ്ടിക്കാട്ടുന്നു.
1868ൽ ബോംബെയിൽ നിന്ന് പ്രസിദ്ധീകരിച്ച ഭട്ട യജ്ഞേശ്വര ശർമ്മന്റെ ആര്യവിദ്യാസുധാകര എന്ന ഗ്രന്ഥവുമായി ഇതിനെ അദ്ദേഹം താരതമ്യം ചെയ്യുന്നു.
ഒരു ചരിത്ര കൃതി എന്ന നിലയിലല്ല ഒരു സംസ്കൃത വിദ്യാർത്ഥിക്ക് ഹിന്ദുത്വം അഭിമുഖീകരിക്കുന്ന യഥാർത്ഥ പ്രശ്നങ്ങൾ മനസിലാകുന്ന തരത്തിലാണ് ഈ ഗ്രന്ഥത്തിന്റെ രചന.
വാക്യതത്വം
ഈ ചെറിയ പുസ്തകംകൊണ്ടു വാക്യസംബന്ധമായി പല അറിവുകൾ സംസ്കൃതവിദ്യാർത്ഥികൾക്കു നല്കുവാൻ ഗ്രന്ഥകാരൻ സമർത്ഥമായി യത്നിച്ചിരിക്കുന്നു.
“ആലോക്യസാഹിത്യമഹാംബുരാശി–
മനന്തനാരായണശാസ്ത്രിണേദം
സംഗൃഹ്യ സാരാംശമണീൻ വികീർണ്ണാൻ
സംഗ്രഥ്യതേ സംസ്കൃതവാക്യതത്വം”
എന്നതു് അതിലെ പ്രതിജ്ഞാപദ്യമാണു്.
നവപുഷ്പമാല
ഒരു വിമർശനഗ്രന്ഥമാണു് നവപുഷ്പമാല.
ഇതിൽ ഒൻപതുപന്യാസങ്ങൾ അടങ്ങിയിരിക്കുന്നു.
കുമാരനാശാന്റെ കരുണയെപ്പറ്റി മണ്ഡനപരമായ ഒരു നിരൂപണവും ഇതിലൊന്നാണ്.
അവലംബം ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ Sahitya Akademi (1968), Contemporary Indian literature: a symposium (2 ed.), Sahitya Akademi ↑
ടി. ഗീനാകുമാരി ഇംഗ്ലീഷ് വിലാസം https://ml.wikipedia.org/wiki/T.
_Geenakumari ഗീനാകുമാരി.
ടി
കേരളത്തിലെ വനിതാവിമോചന രംഗത്തെ സജീവ പ്രവർത്തകയും അഭിഭാഷകയും രാഷ്ട്രീയ പ്രവർത്തകയും എഴുത്തുകാരിയുമാണ് ടി. ഗീനാകുമാരി (ജ. 21 മെയ് 1975).
വിദ്യാർത്ഥി പ്രസ്ഥാനത്തിലൂടെയാണ് ഇദ്ദേഹം സാമൂഹ്യരംഗത്ത് സജീവമാകുന്നത്.
തിരുവനന്തപുരം ജില്ലയിൽ കല്ലറയിൽ ഇന്ദിരയുടെയും തങ്കപ്പൻ പിള്ളയുടെയും മകളായി ജനിച്ച ഗീനാകുമാരി മിതൃമല ഗവൺമെന്റ് ഗേൾസ് ഹൈസ്കൂൾ, നിലമേൽ എൻ.എസ്.എസ്. കോളേജ് എന്നിവിടങ്ങളിലെ വിദ്യാഭ്യാസത്തിനുശേഷം തിരുവന്തപുരം കേരള ലോ അക്കാദമി ലോ കോളേജിൽ നിന്നും നിയമ ബിരുദം നേടി.
ഇപ്പോൾ നാഷണൽ യൂണിവേഴ്സിറ്റി ഫോർ അഡ്വാൻസ്ഡ് ലീഗൽ സ്റ്റഡീസ്, കൊച്ചിയിൽ ഗവേഷകയുമാണ്.
കേരള യൂണിവേഴ്സിറ്റി യൂണിയൻ ചെയർപേഴ്സൺ എസ്.എഫ്.ഐ കേന്ദ്രസമിതി അംഗം, സംസ്ഥാന ഭാരവാഹി എന്ന നിലകളിൽ പ്രവർത്തിച്ചു.
1994 - 95 കാലത്ത് എസ്.എഫ്.ഐ നേതൃത്വത്തിൽ നടത്തിയ നടത്തിയ വിളനിലം സമരത്തിനിടയിലും കൂത്തുപറമ്പ് സമരത്തിനിടയിലും പോലീസ് നടപടികളിൽ പരിക്കേറ്റിരുന്നു.
സ്ത്രീകളും നിയമവും എന്ന വിഷയത്തിൽ പഠനങ്ങളും പ്രവർത്തനങ്ങളും നടത്തുന്നു.
അവലംബം ↑ ↑ മലയാളമനോരമദിനപത്രം 6 ആഗസ്റ്റ് 1993.
↑ മാതൃഭൂമിദിനപത്രം 26 നവംബർ 1994.
↑ വിവാഹ നിയമങ്ങൾ ലിംഗനിരപേക്ഷമല്ല - ലോയേഴ്സ് ക്ലബ് ഇന്ത്യ ↑ വാർദ്ധക്യം ഒറ്റപ്പെടലല്ല - ദേശാഭിമാനി.
കോം T. Geenakumari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടി. ഗോവിന്ദൻ
കാസർഗോഡ് മണ്ഡലത്തിൽ നിന്ന്
മൂന്ന് തവണ(1999,1998,1996) ലോക്സഭാംഗമായിരുന്ന
കണ്ണൂർ ജില്ലയിൽ നിന്നുള്ള മുതിർന്ന മാർക്സിസ്റ്റ് നേതാവായിരുന്നു ടി.ഗോവിന്ദൻ.
(1940-2011) മാർക്സിസ്റ്റ് പാർട്ടി സംസ്ഥാന കമ്മിറ്റി അംഗം, കണ്ണൂർ ജില്ലാ സെക്രട്ടറി
എന്നീ നിലകളിലും പ്രവർത്തിച്ചിട്ടുണ്ട്.
കണ്ണൂർ ജില്ലയിലെ പയ്യന്നൂരിൽ രാമൻ പണിക്കരുടേയും ചെമ്മരുതിയുടേയും മകനായി 1940 ജനുവരി പതിനൊന്നിന് ജനിച്ചു.
പയ്യന്നൂർ ഹൈ സ്കൂൾ, 
തിരുവനന്തപുരം തദ്ദേശ ഗവ.
കോളേജ്
എന്നിവിടങ്ങളിൽ നിന്ന് വിദ്യാഭ്യാസം
പൂർത്തിയാക്കിയ ഗോവിന്ദൻ 1963-ൽ 
കമ്മ്യൂണിസ്റ്റ് പാർട്ടിയിൽ ചേർന്നു.
പയ്യന്നൂർ 
ലോക്കൽ കമ്മിറ്റി സെക്രട്ടറിയായിരിക്കെ
1964-ൽ കമ്മ്യൂണിസ്റ്റ് പാർട്ടി രണ്ടായി പിളർന്നതിനെ തുടർന്ന് മാർക്സിസ്റ്റ് പാർട്ടിയിൽ ചേർന്നു.
മാർക്സിസ്റ്റ് പാർട്ടി കണ്ണൂർ ജില്ലാ സെക്രട്ടറിയായിരുന്ന 
പിണറായി വിജയൻ 1989-ൽ
പാർട്ടിയുടെ സംസ്ഥാന സെക്രട്ടേറിയറ്റ് അംഗമായതിനെ തുടർന്ന് കണ്ണൂർ ജില്ലാ സെക്രട്ടറിയായി
തിരഞ്ഞെടുക്കപ്പെട്ടെങ്കിലും
സംഘടനാ പ്രശ്നങ്ങളെ തുടർന്ന്
1990-ൽ സ്ഥാനമൊഴിഞ്ഞു.
1996 മുതൽ മാർക്സിസ്റ്റ് പാർട്ടി സംസ്ഥാന കമ്മിറ്റി അംഗമായിരുന്ന 
ഗോവിന്ദൻ 1996, 1998, 1999 വർഷങ്ങളിൽ നടന്ന ലോക്‌സഭ തിരഞ്ഞെടുപ്പുകളിൽ കാസർഗോഡ് മണ്ഡലത്തിൽ നിന്ന് പാർലമെൻ്റ് അംഗമായി തിരഞ്ഞെടുക്കപ്പെട്ടു.
1998-1999 കാലയളവിൽ ലോക്‌സഭയിൽ 
മാർക്സിസ്റ്റ് പാർട്ടിയുടെ ചീഫ് വിപ്പായും
പ്രവർത്തിച്ചു.
ഖാദി ബോർഡ് വൈസ് ചെയർമാൻ,
കണ്ണൂർ സ്പിന്നിംഗ് മിൽ ചെയർമാൻ,
പയ്യന്നൂർ സഹകരണ ആശുപത്രി സൊസൈറ്റി ചെയർമാൻ,
കിസാൻ സഭ കണ്ണൂർ ജില്ലാ കമ്മിറ്റി അംഗം
എന്നീ നിലകളിലും പ്രവർത്തിച്ചിട്ടുണ്ട്.
വാർധക്യ സഹജമായ അസുഖങ്ങൾക്ക്
ചികിത്സയിൽ തുടരവെ 
2011 ഒക്ടോബർ 23ന് അന്തരിച്ചു.
ടി. എസ്. ദിൽജിത്ത് ഇംഗ്ലീഷ് വിലാസം https://ml.wikipedia.org/wiki/T.
_Diljith
അന്തർദ്ദേശീയ കാറോട്ടമൽസരത്തിൽ പങ്കെടുക്കുന്ന തൃശ്ശൂർ സ്വദേശിയായ ഒരു മലയാളിയാണ് ദിൽജിത്ത്.
ടി.എസ് .
ജെ.കെ. ടയർ റെയ്സിങ് ചാമ്പ്യൻഷിപ്പിൽ 2014 മേയ് 31 ന് നടന്ന ഫോർമുല ഫോർ ആദ്യമത്സരത്തിൽ ഒന്നാം സ്ഥാനത്തെത്തിയിരുന്നു.
ടൊയോട്ട കമ്പനിക്കാർ ബാങ്കോക്കിൽ നടത്തിയ അന്താരാഷ്ടമത്സരത്തിൽ രണ്ടാം സ്ഥാനക്കാരനായിരുന്നു.
ഓൾ ഇന്ത്യാ ലെവൽ മത്സരത്തിൽ 19 പേർ പങ്കെടുത്തിൽ ഏക മലയാളി കൂടിയായിരുന്നു ദിൽജിത്ത്.
ഗോഷ്ക മകൂഗ ഇംഗ്ലീഷ് വിലാസം https://ml.wikipedia.org/wiki/Goshka_Macuga
പോളണ്ടിലെ വാർസോയിൽ ജനിച്ച് ലണ്ടൻ കേന്ദ്രീകരിച്ച് കലാപ്രവർത്തനം നടത്തുന്ന ഒരു ചിത്രകാരിയാണ് ഗോഷ്ക മകൂഗ (ജനനം. 1967).
2008 ൽ ടർണർ പ്രൈസിന് നിർദ്ദേശിക്കപ്പെട്ടിരുന്നു.
ശൈലി ഗോഷ്ക മക്കുഗയുടെ ഒരു രചന
മകൂഗയുടെ ചിത്രതിരശീലകളും തുണിയിലുള്ള കലാസൃഷ്ടികളും ഉപയോഗിച്ചാണ് മകൂഗയുടെ കലാവിഷ്കാരങ്ങൾ.
പ്രദർശനമെത്തുന്നിടങ്ങളിലെ മറഞ്ഞിരിക്കുന്ന ചരിത്രങ്ങളോട് പ്രതികരിക്കുന്നവയാണ് ഈ കലാസൃഷ്ടികൾ.
പല നാടുകളിൽ നിന്നും ചരിത്രങ്ങളിൽ നിന്നും തനിക്ക് വേണ്ട കഥാപാത്രങ്ങളെ തിരഞ്ഞെടുക്കുവാൻ ഓരോ പ്രദേശത്തും മകൂഗ ആഴത്തിലുള്ള ഗവേഷണം നടത്തുന്നു.
ചിതറിക്കിടക്കുന്ന ചരിത്രത്തിന്റെ സാന്നിദ്ധ്യം തിരിച്ചറിയും വിധം വ്യത്യസ്ത ദേശ, പ്രത്യയശാസ്ത്ര ആഖ്യാനങ്ങളെ പൊളിച്ചെഴുതുന്നതാണ് മകൂഗയുടെ രചനകൾ.
കാഴ്ചക്കാരന് പരാമർശിക്കപ്പെട്ടിരിക്കുന്ന ചരിത്രം ചർച്ച ചെയ്യുവാൻ കൂടി പ്രോത്സാഹനം നൽകുന്ന പ്രതിഷ്ഠാപനങ്ങളാണ് മകൂഗയുടേത്.
തുണിയിലുള്ള രചനയായതിനാൽ എളുപ്പത്തിൽ ലോകത്തെവിടെയും കൊണ്ടുപോയി പ്രദർശിപ്പിക്കാവുന്ന പ്രതിഷ്ഠാപനങ്ങളാണിവ.
ബർലിൻ ബിനാലെയിലും ഡോക്യുമെന്റാ 13ലും പങ്കെടുത്തിട്ടുണ്ട്.
കൊച്ചി മുസിരിസ് ബിനാലെ 2018 ഡെത്ത് ഓഫ് മാർക്സിസം, വിമെൻ ഓഫ് ആൾ ലാൻഡ്സ് യുണെറ്റ്
ലണ്ടനിൽ സ്ഥിതിചെയുന്ന കാൾ മാർക്സിൻറെ ശവകുടീരം വടക്കൻ യൂറോപ്പിന്റെ പശ്ചാത്തലത്തിലേയ്ക്ക് സ്ഥാനം മാറ്റി അവതരിപ്പിക്കുന്ന മകൂഗയുടെ തന്നെ ഡെത്ത് ഓഫ് മാർക്സിസം, വിമെൻ ഓഫ് ആൾ ലാൻഡ്സ് യുണെറ്റ് എന്ന സൃഷ്ട്ടിയിൽ നിന്നും ആവിർഭവിച്ച ഒന്നാണ് കൊച്ചി മുസിരിസ് ബിനലെ 2018 ൽ അവതരിപ്പിച്ച ഈ പുതിയ സൃഷ്ടി.
മാർക്സിൻറെ ശവകുടീരത്തിനടുത്ത് ആലേഖനം ചെയ്തിരിക്കുന്ന 'സാർവരാജ്യ തൊഴിലാളികളെ സംഘടിക്കുവിൻ' എന്ന ആഹ്വാനമാണ് പ്രതിഷ്ഠാപനത്തിൻറെ പേരിനു പിന്നിൽ.
കൊച്ചിക്ക് വേണ്ടി തയ്യാറാക്കിയിരിക്കുന്ന ചിത്രതിരശീലയിൽ മാർക്സിസ്റ്റ് പാരമ്പര്യമുള്ള സ്ത്രീകളും കൊച്ചി യുടെ പ്രകൃതി പശ്ചാത്തലത്തിൽ സ്ഥാപിച്ച മാർക്സിന്റെ ശവകുടീരവും കാണാം.
ശവകുടീരത്തിന്റെ വശങ്ങളിൽ കേരളചരിത്രത്തിലെ അറിയപ്പെടുന്ന സ്ത്രീസ്വാതന്ത്ര്യ വാദികളെ നമുക്ക് കാണാം.
കേരളത്തിന്റെ കമ്മ്യൂണിസ്റ്റ് ചരിത്രത്തിലെയ്ക്കൊരു വീക്ഷണം സാധ്യമാക്കുന്ന തിരഞ്ഞെടുക്കപ്പെട്ട പുസ്തകങ്ങളും ഈ ഇൻസ്റ്റലേഷനിൽ ഉൾപ്പെട്ടിരിക്കുന്നു.
ചെക്ക് ആർട്ടിസ്റ്റായ മിറാസ്ലാവ് ടിച്ചിയുടെ തെരുവിലെ സ്ത്രീകളെക്കുറിച്ചുള്ള ഫോട്ടോ പ്രതിഷ്ഠാപനത്തിൽ നിന്നുമാണ് മക്കുഗ പ്രചോദനം ഉൾക്കൊണ്ടത്.
ബിനാലെയ്ക്ക് വേണ്ടി പകുതി അച്ചടിച്ച ചിത്രമായും പകുതി പരവതാനിയായുമാണ് ഇത് നിർമ്മിച്ചിട്ടുള്ളത്.
പ്രതിഷ്ഠാപനത്തിൻറെ ഭാഗമായുള്ള പരവതാനിയിൽ സന്ദർശകർക്ക് ഇരിക്കാം.
സ്ത്രീപക്ഷവാദിയായ പുസ്തകങ്ങൾ അവയിൽ വച്ചിട്ടുണ്ട്.
അത് വായിക്കാം.
കെ ആർ മീരയുടെ 'ആരാച്ചർ' എന്ന നോവലിൻറെ ഇംഗ്ലീഷ് പതിപ്പ്, 'റെവല്യൂഷണറി ഡിസയേഴ്സ്; വുമൺ, കമ്മ്യൂണിസം', 'ഫെമിനിസം ഇൻ ഇന്ത്യ, ഹെർ-സെൽഫ്; ജെൻഡർ ആൻഡ് ഏർളി റൈറ്റിംഗ്സ് ഓഫ് മലയാളി വുമൺ' എന്നീ പുസ്തകങ്ങളും ഇതിൽ ഉൾപ്പെടുന്നു.
അവലംബം ↑ "Four artists up for Turner Prize" , BBC , 13 May 2008.
Retrieved 4 September 2008.
↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018 ↑ dOCUMENTA (13) Archived 2015-03-06 at the Wayback Machine .
, 9 June – 16 September 2012, Fridericianum, Kassel, Germany and 20 June – 19 July 2012, Queen's Palace, Bagh-e Babur, Kabul, Afghanistan.
↑ 8th Berlin Biennale Archived 2016-02-16 at the Wayback Machine .
, 29 May – 3 August 2014, Dahlem Museums, Berlin, Germany.
ഗോസാൽ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഗോസാൽ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗോസാൽ, കപൂർത്തല സ്ഥിതിചെയ്യുന്നത്.
ഗോസാൽ,  വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗോസാൽ ഗ്രാമത്തിൽ 96 വീടുകൾ ഉണ്ട്.
ആകെ ജനസംഖ്യ 451 ആണ്.
ഇതിൽ 240 പുരുഷന്മാരും 211 സ്ത്രീകളും ഉൾപ്പെടുന്നു.
ഗോസാലിലെ സാക്ഷരതാ നിരക്ക് 73.84 ശതമാനമാണ്.
ഗോസാലിലെ 6 വയസ്സിനു താഴെയുള്ള കുട്ടികളുടെ എണ്ണം 34 ആണ്.
ഇത് ആകെ ജനസംഖ്യയുടെ 7.54 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 162 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 143 പുരുഷന്മാരും 19 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 97.53 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 27.78 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗോസാൽ, കപൂർത്തല ലെ 17  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 96 - - ജനസംഖ്യ 451 240 211 കുട്ടികൾ (0-6) 34 20 14 പട്ടികജാതി 17 8 9 പട്ടിക വർഗ്ഗം 0 0 0 സാക്ഷരത 73.84 % 57.36 % 42.64 % ആകെ ജോലിക്കാർ 162 143 19 ജീവിതവരുമാനമുള്ള ജോലിക്കാർ 158 140 18 താത്കാലിക തൊഴിലെടുക്കുന്നവർ 45 42 3 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഗോസ്റ്റ് ആർമി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Ghost Army Insignia circa 1944.
ഗോസ്റ്റ് ആർമി 1,100 പേർ അടങ്ങുന്ന ഈ സൈന്യത്തിൽ പക്ഷെ സൈനികർ ഉണ്ടായിരുന്നില്ല എന്നതാണ് സത്യം.
നടന്മാർ, കലാകാരന്മാർ, കലാസംവിധായകർ, എഞ്ചിനീയർമാർ, വസ്തുശിൽപ്പികൾ എന്നിവർ അടങ്ങിയ സംഘം.
ഇങ്ങനെയുള്ള ഒരു സംഘത്തിന് ലഭിക്കുന്ന ദൌത്യം ലോകത്തെ ഏറ്റവും ശക്തനും, ക്രൂരനുമായ ഏകധിപതിയെയും അയാളുടെ സൈന്യത്തേയും കബളിപ്പിക്കുക.
അത് ഒരിക്കലും അത്ര ആയാസകരമായ കാര്യമല്ലെന്ന് അറിയാത്തവരല്ലായിരുന്നു ആ സംഘത്തിലെ ആരും.
അന്നത്തെക്കാലത്ത് ഏറ്റവും സാങ്കേതികമായി വികസിച്ച ടീം ആയിരുന്നു നാസി സൈന്യം.
എങ്കിലും നാസികളെ പൊട്ടന്മാരാക്കുവാൻ ഈ സംഘത്തിന് യുദ്ധ രംഗത്ത് നാടകം കളിക്കേണ്ടി വന്നു എന്നതാണ് ചരിത്രം.
ശാരീരികമായും മാനസികമായും ശത്രുവിനെ തളർത്തുക എന്നതായിരുന്നു ഈ സൈന്യത്തിൻറെ രൂപീകരണ ഉദ്ദേശം.
ആകാശ നിരീക്ഷണം നടത്തുന്ന ചാര വിമാനങ്ങളുടെയും മറ്റും കണ്ണിൽ പൊട്ടാത്ത ടാങ്കുകളും, റബ്ബർ വിമാനങ്ങളും ഉപയോഗിച്ച് വലിയൊരു മിലിറ്ററി ഡ്രൂപ്പാണ് ശത്രുക്കൾ എന്ന് തോന്നിപ്പിക്കുകയായിരുന്നു ഈ ഗോസ്റ്റ് ആർമിയുടെ ലക്ഷ്യം.
ഗോസ്റ്റ് ഓർക്കിഡ് ഇംഗ്ലീഷ് വിലാസം https://ml.wikipedia.org/wiki/Dendrophylax_lindenii
Dendrophylax lindenii
ഓർക്കിഡ് കുടുംബത്തിൽ (ഓർക്കിഡേസി) നിന്നുള്ള ഒരു അധിസസ്യം ആണ് ഗോസ്റ്റ് ഓർക്കിഡ് എന്നറിയപ്പെടുന്ന ഡെൻഡ്രോഫിലാക്സ് ലിൻഡേനി .
ഫ്ലോറിഡ , ബഹാമസ് , ക്യൂബ എന്നിവിടങ്ങളിലെ തദ്ദേശവാസിയായ ഇതിന്റെ മറ്റ് പൊതുവായ പേരുകൾ പാം പോളി, വൈറ്റ് ഫ്രോഗ് ഓർക്കിഡ് എന്നിവയാണ്.
1844-ൽ ക്യൂബയിൽ വച്ച് ആദ്യമായി ഈ ഓർക്കിഡ് കണ്ടെത്തിയ ബെൽജിയൻ പ്ലാന്റ് കളക്ടർ ജീൻ ജൂൾസ് ലിൻഡനിൽ നിന്നാണ് "ലിൻഡേനി" എന്ന ഇതിന്റെ പ്രത്യേക വിശേഷണം ഉരുത്തിരിഞ്ഞത്.
പിന്നീട് ഫ്ലോറിഡയിലെ എവർഗ്ലേഡിലും ഈ സസ്യത്തെ കണ്ടെത്തിയിരുന്നു.